khistorydata/jeongjo-sjw-relations huggingface dataset:
정조 0년 · 강
命邊地瓜限前徑遞者。勿施履歷。
정조 0년 · 목
右議政鄭存謙啓言。守令之愼擇久任。法意有在。至於邊門。尤有別焉。而一自作爲履歷窠之後。赴任未幾。輒皆圖遞。徒貽迎送之弊。奧在戊寅。故相臣兪拓基。以邊地守令邊將之瓜限前徑遞者。勿施履歷之意。筵稟定式。而未免因循。又復如前。此後則一依戊寅定式。更爲出擧條申飭。而另加擇擬事。請分付。從之。
정조 0년 · 강
景慕宮展拜。命歲首及孟秋取稟。
정조 0년 · 목
因禮曹判書蔡濟恭啓稟。有是命。
정조 0년 · 강
命陞學公都會入格初場疊付者。移施終場。
정조 0년 · 목
禮曹判書蔡濟恭啓言。陞學公都會入格儒生。以初場願試之後。今年增廣監試初試。又或有初場入格者。不免疊付矣。當初願試。若令移施終場。則事或便當。故敢達矣。從之。
정조 0년 · 강
命辨破錄。燒毀勿論。
정조 0년 · 목
禮曹判書蔡濟恭啓言。頃因慶州儒生李克圭疏。賊顯刊行册子及板本。搜問收聚。燒毀之意行會矣。卽接慶尙監司李衍祥移文。則禮安陶山書院院任文報內。本院有辨破錄。而蓋此錄之成。實由於李希誠祖李浚等。侵誣譏斥先正臣李滉之故。一道章甫。齊起爭卞。末乃撰成一册。辨破前後事實。而李希誠輩疾怨士林。必欲毀去此錄。累次擊鼓。終不得售計。至有令刑曹決杖驅逐之嚴旨。今因賊顯之出。使其親切人李克圭。換名陳章。乃謂此錄賊顯所主張。而辨破錄中總論附錄及李克圭疏辭。李希誠等狀辭。一一考閱。則自可覰破其情狀云。以此報辭觀之。與李克圭疏中所論有異。則徑先擧行。亦涉如何。所謂辨破錄一件上送。毀燒與否。指的回關事移文矣。賊顯名字。初不載錄於册子。又是道內士林。爲先正辨誣而刊行者。則其所毀板。殊甚不當。臣曹亦不得指揮。何以爲之乎。敎以。雖是賊顯所撰之書。旣不干於本罪。則不必火其書毀其板。而今聞事實又不然。今無可論矣。
정조 0년 · 강
飭高山察訪數遞之弊。
정조 0년 · 목
禮曹判書蔡濟恭啓言。右相以邊邑數遞之可悶仰奏。臣亦因言端。有可達者矣。高山爲北路初驛。而郵況。只在於到任後奴婢點考。曾前則一年一次點考。爲流來驛規。故宰臣鄭彥忠爲察訪時。改定以一察訪只行一番點考。如是改定之後。久留無益。如得一番點考。則輒圖遞。郵樣之漸益蕩殘。勢所不免。臣意則該察訪限瓜滿。銓曹不得內擬。道臣不得循例狀罷。庶可救得數遞之弊。故敢達矣。予詢大臣。左議政金尙喆曰。殘郵薄宦。近爲厭避之地。若使久在其任。則此爲蘇弊之道。銓曹不得無端內移。道臣不得曲循狀罷之意。請嚴飭。從之。
정조 0년 · 강
召見下直守令于尊賢閣。鐵原府使李邦鳳。三水府使許栻。洪川縣監趙瑗。康翎縣監宋樂。
정조 0년 · 목
邦鳳進前。予曰。鐵原災歲。素稱難治。將何以爲治乎。邦鳳曰。當以安集流民爲先務矣。栻進前。予曰。今日賓對。大臣以邊地守令之厭避徑遞者。勿施履歷事。已爲定奪。下去後著意爲政可也。樂進前。予曰。康翎雖非尤甚邑。數遞之餘。必多難治之端。將何以爲之耶。樂曰。邑弊民瘼。臣姑未知其如何。而謹當仰體聖意。盡心奉公矣。瑗進前。予曰。已於忠勳都事時。已知淳謹之可尙。須以此心爲治民之道可也。○敎曰。未下直守令。其令明日辭朝。
정조 0년 · 강
命射會勿拘齋日。
정조 0년 · 목
敎曰。各軍門射會。殿座日及齋日勿拘擧行。
정조 0년 · 강
以沈履之爲吏曹參判。口傳也。
정조 0년 · 강
有政。吏曹判書李徽之。兵曹判書洪樂性進。
정조 0년 · 목
以鄭宇淳爲副校理。鄭尙淳爲刑曹判書。李福源爲判尹。李瀰爲禮曹參判。李邦鳳爲鐵原府使。趙瑗爲洪川縣監。宋樂爲康翎縣監。許栻爲三水府使。李瀰爲同經筵。柳爀爲全羅兵使。○敎曰。新除守令。催促謝恩後入侍。○敎曰。居中者旣曰罷黜。則雖經一都目。不捧傳旨。何可循例擬望。此是謬例。此後則蕩滌及敍用傳旨捧人事定式。
정조 0년 · 강
命中官與房子杖配。金允福等亦爲定配。
정조 0년 · 목
敎曰。滯囚多日。且與交奸在闕之宮人有間。稽諸律文。宮人之見汰後潛奸外人。不過杖一百。今此房子內人。又是已見汰者。而房子交奸。亦無可據之律云。雖然。當此紀綱解弛之日。不可尋常處之。刑曹滯囚中官與所謂房子。旣施一次之刑。特從惟輕之典。今日內杖配。其中中官金允福。稱夫稱婦。旣有朝家至嚴之法禁。況宮中房子。尤安敢曰父曰女。雖與潛奸有異。亦不可歇治。亦爲徒配。至於禁府時囚中官李世耼。與小宦中官有異。有此犯法之事。而觀其供辭。當初招引。雖不手犯。及其潛奸則一也。今日開坐時。刑推一次。亦爲定配。所謂房子。視該中官律勘處事。分付該府該曹。
정조 0년 · 강
配李世耼等于長興等邑。
정조 0년 · 목
義禁府啓言。時囚李世耼旣已刑推一次。長興府定配。請押送。○刑曹啓言。小宦任應賢李昌仁。房子婢福德古邑丹氷點。各決杖一百。任應賢河東府。古邑丹熊川縣。氷點泗川縣。李昌任[仁:I-PERSON]興陽縣。福德洪原縣竝定配押送。金潤福萬頃縣。婢福愛康翎縣。竝徒配押送。
정조 0년 · 강
命時囚趙德常。直招前勿爲捧供。金魯淳更爲嚴問口招。
정조 0년 · 목
義禁府啓言。杆城前郡守趙德常還穀之虛留。餘結之私用。海斂之無價取用。與勒奪富民富僧之錢貨罪捧供。請上裁。敎以。罪發繡啓。有此寘對。則固當怵畏悚蹙。以實直告。而觀渠所供。事事推諉。節節粧撰之狀。萬萬痛駭。頑蠢貪婪。雖渠伎倆。敢以書啓中渠之許多蔑法病民之罪狀。一切漫漶。甘自歸於誣供瞞招。罪上添罪之科。究厥情狀。殊極回譎。更爲嚴問口招。其中餘結私用。海斂一日次。與勒奪富民富僧等錢貨事。俱係犯贓。以此添問目盤問。若不直招。則直招前勿爲捧供。又啓言。江陵前府使金魯淳捧供。敎以。旣自邇列。任此分憂。則固當小心奉公。以副宵旰之念。柰之何不善於居官。而不能於臨民。至登御吏之啓。本事除之。當此災歲。半載曠官。藉曰事勢之不獲已。果有惕念賙飢之心。則何不於新伯辭朝之後。登時還任乎。此已泛忽。以書啓中木禁事言之。供辭中雖以只求板材。初不問板材之出處爲說。犯禁與否。在於貿與不貿之別。而不在於問與不問之間。原供辭中云云。豈爲發明之端乎。書啓之其佗條件。更爲嚴問口招。下款事。言之褻也。勿爲發問。
정조 0년 · 목
因監軍單子及省記遲滯也。
정조 0년 · 강
王大妃殿。進御加減六君子湯。自今日五貼式命製入。
정조 0년 · 강
召見輪對官于興政堂。軍資奉事許㵓濟用奉事宋致淵。繕工主簿李昌郁。司宰主簿李趾光。廣興奉事徐常修。
정조 0년 · 목
予謂㵓曰。放料時能無弊端乎。對曰。別無弊端矣。謂致淵曰。禮緞布苧。各別申飭可也。有所懷乎。對曰無之矣。謂昌郁趾光曰。有弊瘼乎。有所懷乎。對曰。別無弊瘼。且無所懷矣。謂常修曰。頒祿時能無弊端乎。對曰。在前則不無紛挐之弊矣。一自把守申飭之後。別無弊端矣。予曰。雖以頒祿無弊爲對。而摘奸時有紛挐之事云。軍職頒祿。亦以依祿標分給爲對。而軍職陞降之祿。亦未免有名而無實云。此何故也。常修不能仰對。
정조 0년 · 강
汰廣興奉事徐常修。
정조 0년 · 목
敎曰。以卑微之類。猥通蔭仕。入侍之際。奏對周旋。頗多慢忽。至於職事之下詢。專事粧撰。輪對官徐常修汰去。
정조 0년 · 강
召見下直守令于尊賢閣。長興府使黃榦。煕川郡守金宗淵。眞寶縣監洪大宇。
정조 0년 · 목
予謂榦曰。長興稅船最爲邑弊云。下去後著意修擧可也。謂宗淵曰。下去後盡心爲治。無負面諭之意。謂大宇曰。不治之餘。必多民弊。盡心修擧可也。敎曰。旣已夜深。新除授守令。待明朝辭朝後留待。
정조 0년 · 강
命各軍門射會內帑施賞。
정조 0년 · 목
敎曰。都監射會。掖隸取來晝紙。施賞古例。而今則各軍門射會。旣命依禁御兩營中日單子例書啓。事面與前有異。宜有激勸之道。而亦不可濫觴。此後講陣。連五次俱通。柳葉箭五巡全布。片箭連三次一巡全布者。書啓書入時。別單書入。則當不費有司。以內帑之物。參酌施賞。以此分付各軍門。加意勸課。
정조 0년 · 목
敎曰。賞以勸奬。則亦當罰以懲勵。況內帑弓子。所係甚重。名以別造。法意亦在。而每年再次別造。經費耗縮。又非小事。近者制作。漸不如古。所謂知弓品堂上。或循私等第。或草率看品。其所施賞。名存實無。此則纔已筵飭。而今後等第時。一二等精抄。依例施賞。七張以上執頉。賞典勿論。十一張以上執頉。令該堂上報兵曹。草記後決棍事定式。
정조 0년 · 강
推吏曹參判沈履之。
정조 0년 · 목
口敎曰。開政將致夜深。分義殊甚寒心。吏曹參判沈履之爲先推考。催促使之開政。
정조 0년 · 강
吏曹參判沈履之疏陳情勢。乞遞。賜批。
정조 0년 · 목
疏略曰。臣之區區情勢。實有鐵限於是職。臣於戊子。被人醜詆。玉署銓曹。竝請改正。伊後復叨佐貳之任。至五六遭。而輒皆一切自劃。必辭乃已。今此所叨。官名雖異。選部則同。其不敢冒膺。可一言而決矣。伏乞亟賜刊削。批以。往者之事。引嫌太過。今授此任。予意深矣。卿其勿辭。卽爲參政。○ 敎曰。吏曹參判沈履之。懸牌闕外。尙不膺命。其在事體。誠極未安。開陽門留門。使之卽爲謝恩。
정조 0년 · 강
推忠淸監司徐有隣。
정조 0년 · 목
承旨洪國榮啓言。卽伏見忠淸監司徐有隣褒貶啓本。則天安郡守尹耆東題目。致勤點下。請推考。從之。
정조 0년 · 강
有政。吏曹判書李徽之。參判沈履之進。
정조 0년 · 목
敎曰。關東守令中下之代。政官牌招。開政差出。待下批辭朝。○以尹弼秉爲掌令。沈觀之爲伊川府使。黃最彥爲濟州牧使。宋煥周爲金化縣監。李文顯爲平海郡守。沈樂洙爲蔚珍縣監[令:I-POSITION]。○ 敎曰。昨日傳敎中。敍用及蕩滌五字。以罷職及敍用改書出。
정조 0년 · 강
罷觀象監提調朴宗德權導職。
정조 0년 · 목
敎曰。後時書啓。前所未聞。罪實有之。賞何論哉。此手本勿施。呈手本當該監官員推考。又敎曰。書不言哉。欽若昊天。曆象日月星辰。凡係天象。何莫非致謹致敬之事。而至若日月蝕。其所敬謹於推步者爲尤重。啓聞期限。固不可移易。而該監諉以忘寘。至于十月。始乃修啓。事未前聞。罪亦不少。其在欽若之義。不可以時月之稍久。寘而不論。當該提調朴宗德權導。一傡罷職不敍。不但不俟罪。有若效勞者然。至於今日。有此推算官請賞之手本。該監事不察甚矣。該監官員旣已推考。而當初疏漏之官吏。亦不可無飭。自政院問名。令攸司科治。
정조 0년 · 강
命時囚趙德常金魯淳議處。
정조 0년 · 목
義禁府啓言。時囚趙德常旣已直招。請照法重勘。敎以。觀此供辭。所謂直招。不甚明白。繡啓中所論。與前太不法之貪吏。猶有輕重之別。則其所照律。似不至於失刑。議處。又啓言。金魯淳旣已捧供。請議處。敎以。所供雖甚矛盾。何必更加盤問。判付中。半載曠官事。則供辭雖有發明之辭。向聞玉堂之言。渠之曠官。以渠弟事難便於道臣之故而然云。渠弟之箚論大臣。在於七月。則自七月抵今月。恰滿六朔之故。有此傳敎。而此事元非干於本事者。依回啓議處。
정조 0년 · 강
召見下直守令于興政堂。伊川府使沈觀之。蔚珍縣監[令:I-POSITION]沈樂洙。
정조 0년 · 목
觀之進前。予曰。伊川乃是峽邑。又當歉歲。想多有民瘼。將何以措寘革救乎。觀之曰。赴任後謹當隨處盡心矣。樂洙進前。予曰。蔚珍亦近峽之邑。當此災年。救民之道。須盡心爲之可也。○敎曰。此時民事。不可一日無字牧之官。署經體重。亦不可除之。大司諫金魯淳。聞有實★(虫+羔)云。與山林外在外臺諫一竝改差。政官牌招開政。待下批牌招署經。
정조 0년 · 강
吏曹參議鄭民始。疏辭新除銓任。賜批。
정조 0년 · 목
批以。今爾此職。予意深矣。何庸屢辭。卽爲膺命。仍參政事。
정조 0년 · 강
命吏曹參判沈履之牌招參政。
정조 0년 · 목
敎曰。吏曹參判沈履之。昨旣膺命。今又違牌。分義駭然。而況向者所遭。已以決非公議。賜答於副學時。焉敢過爲撕捱乎。參議批下。一體牌招參政。
정조 0년 · 강
命雲觀推步官照律。
정조 0년 · 목
敎曰。昨夜雲觀提調處分之命。出於欽若之義。更聞本監査奏。益知其不察之中又不察矣。大抵朝家令甲。皆從後施行。日月之蝕。前期三朔修啓。雖是前例。 先朝己丑以後。前期五朔修啓。旣有定式。則可仰欽敬之 聖意。又以本監事言之。彼國咨文出來之前數月。先自本監修啓者。亦出於凭驗術者之能之意也。法意甚好。固當遵行。設有掣肘之端。旣有 先朝定式。則初不筵稟復古。徑用三朔之例。猶是不察。況本監之忘寘不覺。至彼中咨文出來七八日之後。始乃謄啓者乎。不但事極駭然。設寘本監。而如許大事。若是疏漏。又若是掩覆。曆書之誤計日朔。尙有其律。又況此莫重之事乎。當該推步官。旣命科治。別無可問之端。亦不可科治而止。如此罪狀。照律後草記。
정조 0년 · 강
命金吾除刑做錯勿待罪。
정조 0년 · 목
義禁府啓言。時囚趙德常捧供時。依例問年。則對以七十。故以法不當請刑。援例爲辭矣。卽者德常自首。以爲渠年老且病。精神昏憒。誤以七十書之。本年方爲六十九歲。昏謬顚錯。不勝惶悚云矣。臣府之循例除刑之請。亦歸做錯。惶恐待罪。敎以。勿待罪。
정조 0년 · 강
命時囚趙德常嚴問口招。
정조 0년 · 목
敎曰。氓之蚩蚩。圖竊冒錄於壽職。或犯冒年之律。而名以士夫夫。豈有是。況當寘對之地。有此冒年之事。大抵該府捧招。例先問年。則初招冒年。已不可自掩其瞞告之跡。至於更招之時。一向冒年。待事端之定。而無請刑之慮。然後始乃自首。渠之冒年之罪。瞞招之跡。昭不可掩。不但兩罪俱發。渠雖無謂。其爲搢紳之耻。紀綱之壞。所係不細。不可不問。時囚罪人趙德常。以此意發問目。嚴問口招。
정조 0년 · 강
有政。吏曹判書李徽之。參判沈履之。參議鄭民始進。
정조 0년 · 목
以李命植爲大司憲。尹弘烈爲大司諫。兪彥鏶朴在源爲掌令。成德朝爲獻納。閔養燮爲正言。鄭光漢爲工曹參判。
정조 0년 · 목
敎曰。冬月滯囚可悶。已議處者。皆令明日照律。其中朴載淵朱重純具明遠李周爀等。旣已議處。與照律之鄭存中宜無異同。權宜中金慤亦與載淵等同罪。以佗罪人議處律。皆令今日照律。放送後草記。
정조 0년 · 목
刑曹啓言。當該推步官照律事命下矣。謹按律文。若有災祥之類。而欽天監官不以實對者。杖八十徒二年。以此照律。推步官安思行。徒二年定配於白川郡押送。
정조 0년 · 강
命時囚尹坊分揀放送。
정조 0년 · 목
義禁府啓言。時囚靈巖前郡守尹坊饋問養賊於罪犯旣著之後。請議處。敎以。果如所供。荐棘前饋問。竝在勿問之中。宜無異同。分揀放送。
정조 0년 · 강
召見金化縣監宋煥周。平海郡守李文顯于尊賢閣。
정조 0년 · 목
文顯進前。予曰。汝須盡心爲政可也。煥周進前。予曰。汝則異於佗人。須盡心治民可也。
정조 0년 · 강
承旨兪彥鎬以母病。陳疏乞遞。批許往䕶。
정조 0년 · 강
掌令李枰上疏。請七條綸音之相傳。明査覈出。以正邦憲。
정조 0년 · 목
疏略曰。臣之有一隣人。自忠州驪州而來問於臣曰。七條之綸音。不過六七行。而相傳於兩邑之間。未知有是否云。故臣細聞之。則元非所下者也。雖漢唐中主以下之君。決不可言者。臣達宵思量。則此莫非不逞之徒隱伏於幽暗中。胥動浮言。疑亂鄕谷。必欲凶國後已者也。若以傳聞之語。仍而寘之。則安知無戊申之變因此而起哉。伏願斯得罪人。打破根柢。亟降明命。曉諭八路焉。臣有出位之嫌。反復思惟。臣嫌則小而國憂則深。㑀乞明査覈出。以正邦憲焉。
정조 0년 · 강
召見承旨洪國榮。掌令李枰于尊賢閣。
정조 0년 · 목
予曰。李枰疏見之乎。國榮曰。俄者見之。而綸音僞造之說。萬萬驚心矣。李枰進前。予曰。僞造綸音之說。何處聞之乎。枰曰。前持平宋民載。居在臣之隣家矣。適往忠州之地。還謂臣曰。鄕中之人。有謂以綸音轉相謄示者。而其辭語極其凶慘。故謄出一本而來云矣。予曰。所謂綸音持來乎。枰曰。持入矣。予曰。事極怪矣。國榮曰。矯誣王言。固已大逆。況此凶慘之言乎。予曰。宋民載其令入侍。枰曰。民載方左草土中矣。○敎曰。宋民載方在草土云。不可入侍。亦不可不問。闕外書進所懷事分付。
정조 0년 · 강
召見時原任大臣。判義禁左右捕將于興政堂。領府事金陽澤。左議政金尙喆。右議政鄭存謙。判義禁蔡濟恭。捕盜大將張志恒。李敬懋。
정조 0년 · 목
予曰。僞造綸音之變。古豈有之乎。尙喆曰。此實前古所未聞之事也。疏中所謂隣人。宜先問之矣。予曰。今方問之。而其所謂綸音者。指意陰譎。語脈叵測矣。尙喆曰。鄕曲無識之類。其何能做出如此之事乎。此實出於傳播八路。煽動人心之計。究厥情跡。萬萬驚駭矣。承旨徐有防奉進宋民載所懷。予曰。持示綸音人姓名。使宋民載更爲書進。予命宣傳官入侍。宣傳官具純進前。予命馳往元百孫家。搜搜文書以來。予曰。禁府都事三員入侍。禁府都事韓光湜洪啓學洪彥燮進前。予命濟恭書給密旨。予曰。罪人斯速拿來。
정조 0년 · 강
命纂輯廳堂上仕進繼抄。
정조 0년 · 목
敎曰。今日纂輯廳。無仕進堂上云。事甚未安。吏曹參議何不入來乎。使之卽爲入來。抄出者繼而抄出。
정조 0년 · 강
勘放時囚朴載淵等。
정조 0년 · 목
義禁府啓言。時囚朴載淵朱重純具明遠李周爀權宜中金慤等照律。各杖一百收贖放送。敎以。有功議者。各減一等。
정조 0년 · 목
敎曰。昨日傳旨踏下時。掌令李枰屢次違牌。故可知實病之難强矣。雖命踏下。至於掌令尹在醇。違牌不至屢次。故有只推之命。中官混下。事極駭然。當該中官推考。
정조 0년 · 목
敎曰。明日當親鞫。推考房知悉。○ 敎曰。旣始親鞫。則欠潔矣。展拜下敎寘之。又敎曰。日寒如此。明日親鞫時。禁軍勿爲合全數。依頃日三番待令。
정조 0년 · 강
命軍器寺前提調張志恒仍任。
정조 0년 · 목
敎曰。軍器寺年終放砲私習。無提擧云。前提調張志恒仍任。其令入侍。
정조 0년 · 강
命開坼坐起。今日擧行。都目勿拘齋日擇入。
정조 0년 · 목
敎曰。吏曹開坼坐起。尙不爲之云。其令今日擧行。都目日子。亦以不多日內。勿拘齋日及殿座擇入。俾不踰歲事。分付兩銓。
정조 0년 · 강
吏曹以京外殿最降考啓。
정조 0년 · 목
該曹 啓言。今日本曹開坼坐起。考見京外褒貶啓本。則南陽府使李應爀。以豈信瑣謗爲目。則宜寘中考。而寘諸上考。致勤點下。天安郡守尹耆東。以勉在束薪爲目。全州判官李太源。以雖欠端的爲目。固城縣令洪秉聖。以何不謹始。宜勉善後爲目。省峴察訪李彥祐。以報辭損體爲目。繕工監役李顯模。以盍察雇丁爲目。繕工副奉事金漢訥。以雇丁不檢爲目。 顯陵參奉尹光梓。以微謗宜警爲目。則竝宜寘下考。而寘諸中考。致勤點下。各道道臣該曹堂上。政院旣已察推。今無可論。南陽府使李應爀。中考施行。天安郡守尹耆東全州判官李太源固城縣令洪秉聖省峴察訪李彥祐繕工監役李顯模繕工副奉事金漢訥 顯陵參奉尹光梓。竝依定式。請下考施行。允之。
정조 0년 · 강
漢城判尹李福源陳疏自引。仍乞削斥。賜批。
정조 0년 · 목
疏略曰。臣獲罪明時。屛跡荒郊。不意德音渙發。宥旨敍命。竝下一紙。纂堂京尹。荐蒙收錄。釁負賤臣。何以得此。 璿殿展謁。已有命戒。淸路導鑾。乃臣之職。而情未盡白。罪未畢勘。官職去就。有不暇論。伏乞先削臣職名。仍命屛斥。批以。卿之父子受國厚恩。卿於國事。豈有未盡之理。而向者飭敎。亦由卿適主文之致。卿之無佗。予豈不知。卿其勿辭。卽爲行公。
정조 0년 · 강
大司憲李命植上疏乞遞。仍懲討。賜批。
정조 0년 · 목
批以。所陳尙今靳允。意亦有在。而養厚族屬。亦何必竄配。親鞫有命。卿其勿辭。卽爲行公。
정조 0년 · 강
遞承旨兪彥鎬。以鄭民始代之。中批也。
정조 0년 · 목
敎曰。殿座。承旨不可不備。受由承旨。今姑許遞。吏曹參議鄭民始爲承旨。
정조 0년 · 목
醫官吳道炯診候訖。奏曰。左右三部少有數體。而大體平順矣。予曰。予服蔘料。今爲幾何。國榮曰。十貼進御。合爲五錢矣。予曰。近有熱意。似是蔘料之害也。存謙曰。今不可更進。姑爲拔之宜矣。道炯曰。元方中旣拔人蔘。則地黃亦拔之似好矣。予曰唯。存謙曰。北漢還上未捧者。數旣不多。歲且已暮。亦爲停捧似好矣。
정조 0년 · 강
命北漢今年未捧還上停捧。
정조 0년 · 목
敎曰。元朝前三日。法司弛禁事分付。
정조 0년 · 강
御金商門。行親鞫。領敦寧金陽澤。左議政金尙喆。右議政鄭存謙。兼判義禁蔡濟恭。同義禁李世澤鄭昌順李漢膺。刑房承旨徐有防。大司憲李命植。掌令朴在源。大司諫尹弘烈。司諫李謙彬。正言閔養燮鄭志儉。問事郞廳李秉模李在學申大年朴天衡李儒慶趙時偉李枰沈念祖尹行修。刑房都事韓光湜洪彥燮。
정조 0년 · 목
具布裹翼善冠布團領。乘輿出興泰門。詣金商門陞座。出使宣傳官具純進前曰。臣承命往驪州元百孫家。問主人果是頃年進士拔去之元百孫乎。百孫曰然矣。又問近來假綸音多播云。其或見之否。百孫曰。洞內之人來傳。而其中有新定科規云。故果爲謄見矣。頃因捕校之來問於權喆家。始知其僞本。卽爲索繩矣。臣又問假綸音旣已得見。則其能誦之否。百孫誦傳數三行。臣又取其繩。使百孫解展而謄出後。仍爲依例捕來矣。予曰。就捕時罪人氣色何如。純曰。晏然矣。卽命拿入。元百孫問目後百孫招曰。渠聞洞內權喆家。有新頒綸音云。故果爲謄見矣。其後聞捕校來問於權喆家云。故始不勝驚惑。卽爲扯裂作繩矣。予曰。捕校之與權喆酬酢。汝何以知之。而輒生驚惑之心。扯裂謄本乎。百孫招曰。洞內之人來傳。故聞之矣。予曰。汝稍解文字。觀其僞本。則其文體。京乎鄕乎。百孫招曰。似是京文矣。予曰。汝何以知之乎。百孫曰。聞自洋中得來云。此是喆之四寸權堉所傳矣。予曰。權喆所親者誰也。百孫曰。呂州境內。別無相親者。京中則未知與誰相親也。予曰。罪人貌樣。無異京儒矣。以南小之說觀之。決非鄕儒矣。徐命善曰。此是故判書元景淳之姪也。予曰。誰之子也。命善曰。佐郞元景厚之子也。罪人權喆拿來。命上之。出問目。權喆招曰。假綸音謄出於渠之外四寸尹範鎭。範鎭謄出於梁堉。堉謄出於趙台完云云。予命權喆姑何。佗罪人上之。權鉀拿來。命上之。原情鄕曲愚氓。初以勸學文知之矣。捕敎來後。始知爲假綸音云云。仍命施威嚴問。尙喆曰。觀其爲人。甚不了了矣。權鉀更招曰。尹錫東元翼孫同坐於元百孫家。而尹錫東言內綸音挂於泮村云云。命加刑第六度。停刑。遂乘輿還內。
정조 0년 · 목
敎曰。日寒如此。軍兵凍傷可悶。親鞫姑罷。更待下敎爲之事分付。
정조 0년 · 강
差下貢市堂上洪國榮。榻敎也。
정조 0년 · 강
行次對于興政堂。召見纂輯堂郞。
정조 0년 · 목
予曰。奉朝賀領敦寧入來乎。左議政金尙喆曰。未及入來矣。予曰。禁府都事實官若不足。則當差出假都事。而此亦有相換之路。故有此例矣。判義禁蔡濟恭曰。假都事。號令不行於下輩。凡百擧行。易致稽滯。故不得已差遣矣。予曰。此後則非不得已之事。勿爲差遣可也。奉朝賀金致仁金陽澤嚴璹具㢞李秉鼎閔弘燮進前。予曰。內下日記。卽予在震邸時記得日用間見聞者也。且外臣不知內間事。故略記其時梗槪。而初不刪削。文理亦多未盡處。欲與卿等商議矣。陽澤曰。日記從速頒下。然後外間詳知其時事實。伏望速爲頒下矣。○ 敎曰。內下日記。今已頒下於纂輯廳。其將不日開刊。大抵成書之道。貴在謹嚴。且爲臣子者。姓名一入於其中。則便一人鬼關頭。可不愼哉。況昭鑑已例。亦是先朝成憲。凡政院日記中疏箚所論之人。非干連鞫獄及緊出逆招者。一竝勿錄。永示寬嚴得中。俾此一部之書。以爲萬世之關和事。其令纂輯諸臣知悉。
정조 0년 · 강
命可興楊津兩倉穀米太各一千石。移劃關東。
정조 0년 · 목
左議政金尙喆啓言。江原監司金履素狀啓。備陳穡事慘歉之狀。仍請忠州可興楊津兩倉米租八千石移劃。船價以元數外佗穀上下事。請令廟堂稟旨分付矣。關東民事。非不可念。而忠州兩倉穀簿。亦方枵然。米太各一千石。分付該道。使之斛量出給。船價元數外計給。而別定差員從速輸去之意。請一體分付於關東道臣處。從之。
정조 0년 · 강
嚴飭罪人文書搜探時。憑藉掠侵之弊。
정조 0년 · 목
左議政金尙喆啓言。罪人就捕時搜探文書。雖是應行之例。而近聞憑藉此事。直入家內。不但掠取其財產。至或有侵辱婦女之擧云。事之驚駭。莫甚於此。此後文書搜探外。若有此等之弊。則當該羅將。隨現重繩。不能檢飭之都事。亦難免論責。請以此嚴飭。敎以。各別嚴禁。
정조 0년 · 강
命捕校久勤。兩廳各一人遷轉。
정조 0년 · 목
捕將張志恒啓言。左右廳捕校合爲六十人。而其中無料爲十三窠。料則猝難變通。而其爲久勤。合兩廳每都目一窠矣。今若以各廳各一人遷轉。則必多願爲隨行。請下詢大臣。予詢大臣。左議政金尙喆曰。苟有益於得人。何惜之勤一窠。依將臣所請。許施似好矣。從之。
정조 0년 · 강
命正朝差祭之人。大政雖移拜外任。行 祀後肅謝。
정조 0년 · 목
吏曹判書李徽之啓言。都目大政。定行於今二十九日。而正朝 祭受香相値。百官幾皆遞易。在前如此之時。差祭齋宿之人。雖移拜外任臺官。有行祀後肅謝之例。今亦依此例請擧行。從之。
정조 0년 · 강
命坡州前牧使洪和輔拿囚勿問。
정조 0년 · 목
判義禁蔡濟恭啓言。因京畿監司狀啓。坡州吏逋未捧前後牧使。自臣府今方草記拿囚。而其中洪和輔。以佗罪前已徒配於雲山郡。今雖拿問。畢竟還發配。而羅卒往來之際。徒貽外邑弊端。大臣以爲一番仰稟然後擧行爲好云。故敢達矣。敎以。旣以佗罪定配。勿問。
정조 0년 · 목
戶曹判書鄭弘淳啓言。乙未三南收租大縮之故。丙申一年營官需及各樣經用。減分上下事。定奪知委矣。今年收租。幸比常年。裁減之政。在所當改。請下詢大臣處之。予詢大臣。左議政金尙喆曰。收租不減之後。裁減之政。似不可不復矣。從之。
정조 0년 · 강
命各廛亂廛私賣者。直爲科治。
정조 0년 · 목
貢市堂上徐命善洪國榮啓言。臣等詳問貢市人弊瘼。則其中魚物廛紙廛帽子廛鉢里廛匙竹廛市民等。皆以爲近來扈衛廳所屬。亂廛私賣。故元廛民則將至失業離散之境云。聞甚痛駭。此後如以亂廛見捉者。雖是大臣衙門所屬。自法司直爲科治。請勿用進來之規。敎以。聞甚駭然。從之。
정조 0년 · 강
以李克永爲 齊陵參奉。初任口傳也。
정조 0년 · 강
命侍從罷散人竝敍用。
정조 0년 · 목
敎曰。新正在近。注擬且艱。侍從堂上堂下罷散人員。一竝敍用。武臣朔試射罷散人亦爲敍用。
정조 0년 · 강
飭羅將輩作挐諸道之弊。
정조 0년 · 목
敎曰。雖以今日筵奏觀之。羅將輩之作挐如前。推可知也。此後罪人發捕時。稱以搜驗文書。如有雜亂之弊。該邑守令。隨現論報於廵營。以爲狀聞嚴繩。今春已有飭敎。則此亦解弛而然乎。另加申飭事。分付諸道。
정조 0년 · 강
御金商門。行親鞫。
정조 0년 · 목
具布裏翼善冠布團領。乘輿詣金商門陞座。予曰。罪人尹興孫上之。問目後招曰。渠適往遠族尹濟運家。果見假綸音。而問其出處。則挂於南大門云云。予曰。濟運拿來。而出去都事。申飭以送可也。罪人尹範鎭拿來。予問于左相曰。範鎭。權喆之四寸乎。金尙喆曰然矣。問郞李儒慶奏曰。興孫招辭內。濟運謄給。故持來云矣。予曰。前後所供。屢變其辭。連爲嚴問也。予又曰。若不直招。限三度加刑可也。○敎曰。右捕將李敬懋。以禁軍別將。入直內三廳。左捕將張志恒兼察事。牌招聽傳敎。○罪人尹鳳烈上之。與權鉀面質。予曰。尹鳳烈極爲奸詐。卽爲加刑之意分付。權鉀則姑爲下幕。予曰。見諸罪人招供。則委折多端。猝難究覈。尹鳳烈姑下。趙衍一上之。加刑嚴問。予曰。衍一忍杖。終不直招。誠難處矣。命趙衍一姑下幕。範鎭上之。罪人衍德入來。予曰。衍德上之。衍德原情後還下。李奎運等三人上之。予曰。聞其所供。別無可問。下府。佗罪人次次上之。元翼孫上之。出問目後予曰。此罪人當與權鉀面質。姑爲下府。遂乘輿還內。
정조 0년 · 강
命親鞫姑罷。明日爲之。
정조 0년 · 강
命時囚貶坐不參人分揀。趙德常照律。
정조 0년 · 목
敎曰。歲律將暮。日寒如此。禁府時囚中。以貶坐不參人。分揀放送。趙德常。如渠人事。何足深責。亦爲照律放送。逋欠見囚者。松禁現發者。竝姑保放。以草記爲之。○義禁府啓言。貶坐不參人李迪輔金憙。分揀放送。逋欠見囚者金昊明鄭肅良權栻。松禁現發者趙來鎭等。竝姑保放。
정조 0년 · 강
命時囚趙德常供辭勿施。
정조 0년 · 목
義禁府啓言。時囚趙德常。冒年瞞告。今則冒年旣已綻露。請刑推。敎以。已下敎。此供辭勿施。
정조 0년 · 강
配趙德常于丹城縣。
정조 0년 · 목
義禁府啓言。趙德常照律杖一百收贖丹城縣流三千里定配。請押送。允之。敎以。如有功議。減一等。處分宜無異同。査啓就囚者。亦爲保放。
정조 0년 · 목
具布裹翼善冠布團領。乘輿詣金商門陞座。○予曰。罪人權鉀上之。問目後予曰。汝之所供。與元翼孫相左。面質可也。汝若直招則當放送矣。鉀與翼孫面質後。予曰。權鉀似語窮矣。元翼孫更招後予曰。權鉀之招。終歸誣罔。當加刑矣。左議政金尙喆曰。鉀與翼孫。今無更問之端。姑待南陽罪人入來。從當更問。佗罪人次次推問好矣。予曰然矣。予曰。南陽罪人尹濟運上之。問目後各別嚴問可也。予曰。連爲勸杖。予又曰。李穆輩京中往來之處。及南門挂書之說。一一直告。濟運更招曰。李時懋往來於李殷春家。而李穆則不知往來於誰家矣。予曰。李時懋李穆兩人。皆已捉來耶。捕將張志恒曰。今方拿來矣。予曰。罪人尹興孫上之。以南門挂書之說。四面所傳之言。問于興孫後。使與濟運面質。濟運更招曰。南門之說渠不知。此是興孫之誣招矣。興孫更招曰。昨日悤忙中。誤以南門之說納招矣。罪人李時懋催促上之。時懋原情後予曰。所供荒亂。假綸音所出之處及京中往來處。更問之。予曰。時懋旣以自京謄來之說納招。則此有疑端。詳加廉探。予曰。罪人訊杖幾度乎。連爲勸杖。至十五度。停刑下府。罪人柳學均上之。予曰。柳學均無足問。下府。予曰。權喆元百孫等。竝欲分揀放送。予詢大臣。尙喆曰。聖敎至當矣。○ 敎曰。罪人元百孫權喆趙台完元翼孫金始重李成運李奎運尹國鎭尹範鎭柳學均梁堉。俱以脈絡之干連。雖已就拿。不過謄傳而謄寘。別無更問之端。又當歲末。互念曠蕩之典。特爲放送。遂乘輿還內。
정조 0년 · 목
敎曰。開印綸音。當自政院下諭。而予意欲使遐陬之愚夫愚婦。知朝家奠厥居樂其生。不惑於誑惑之說也。而眞書之不足。又有此翻釋諺書。曉諭諸道之命。諸道道臣。須體此意。頒示所下綸音於諸邑之時。必也各邑守宰躬親曉諭。俾無誑惑動搖之弊事。分付諸道。至如軍籍及禁酒事。亦是僞造綸音中語。而諺錄雖不盡錄。亦皆申明曉諭事。自備局以此意關飭諸道。擧行形止狀聞事。一體分付。○敎曰。綸音頒賜。政府一件。三司禁府刑曹各一件。八道則監營及四長官。各頒一件。使之轉謄。諸邑兵水營各頒一件。亦使轉謄。諸鎭兩都。各頒一件。京中則自漢城府頒給四十一件於五部。曉諭各坊事分付。諸營門各頒一件。亦爲宣布。又敎曰。新刊綸音。下政府頒布中外。
정조 0년 · 강
命詗察捕校邊將擬入。宣傳官具純陞六。
정조 0년 · 목
敎曰。今番捕校之詗察。可謂綜密。此等捕校。不可無勸奬之道。當該左捕廳問名。今日內。善地邊將口傳擬入。宣傳官具純之奉命擧行。實多可尙。非止一再。特爲陞六調用事。分付西銓。
정조 0년 · 강
金吾以趙德常減等徒二年半定配。柳榮鎭保放啓。
정조 0년 · 목
義禁府啓言。趙德常功議各減一等。杖九十收贖。徒二年半定配。而査啓就囚者柳榮鎭保放。
정조 0년 · 목
具布裹翼善冠布團領。乘輿詣金商門陞座。予曰。李稷上之。問目後直爲具刑嚴問。李稷招曰。當初渠亦傳謄得見。而其時果聞挂於南門云。而自京謄來之說。未知出於何人。而渠則實不知矣。予曰。此說出於渠弟之口。渠何敢發明乎。以此更問。李稷更招曰。曾亦往來於趙濟泰家。而僞書則得見於渠之外四寸家矣。予曰。汝之外四寸。得來於何處乎。必有所酬酢。從實直告。李稷更招。左議政金尙喆。右議政鄭存謙進前曰。獄事誠可悶矣。今見李稷所供。根柢未得。枝葉又生。若此不已。則收殺無期。且多數發捕。人心易致騷擾。臣意則稍緩事機。懸賞購捕則似好矣。予曰。罪人姑爲下府。○敎曰。罪人尹興孫尹濟運李時懋李穆。此不過无識愚氓。傳謄而傳示之致。竝放送。又敎曰。諸罪人脫蒙頭後。洞諭傳敎後放送。遂乘輿還內。
정조 0년 · 강
命親鞫撤罷。推鞫爲之。
정조 0년 · 목
敎曰。旣已先期下敎。亦使武臣通融塡差。則宜無窘速之弊。而吏曹何不淸齋摘奸。而亦無預差之待令者乎。不爲待令獻官。拿問處之。吏曹參判沈履之推考。
정조 0년 · 강
都政下批。吏曹判書李徽之。參判權導。兵曹判書洪樂性。參判李在簡。參議李義翊進。
정조 0년 · 목
敎曰。都政日許多飭敎。每歸文具。此是銓官之過。而況予初服。尤豈敢忽。如純褒之抄啓。守令之擇擬。初仕之循公。淹滯之宜振。此皆秉銓之臣當務之急也。何必煩喩。其令兩銓知悉。○敎曰。故諭善朴聖源。卽予幼時師傳。聞有其子濟貧云。且賢人之後不可不錄。該曹問名錄用。外方人才。宜乎廣取。而至於嶺南。卽士大夫之冀北。西北松都。曾有受敎。必皆收用。以副予意事。分付銓曹。○敎曰。在外玉堂許遞。今日政備擬。○吏批以兪彥鎬爲吏曹參議。李煥九爲金城縣令。李昌郁爲靑山縣監。李雨培爲安城郡守。金履鉉爲天安郡守。徐退修爲報恩縣監。閔垠爲丹城縣監。洪若浩爲陰城縣監。權璹爲咸陽府使。金鍾赫爲居昌府使。尹勉矩爲南陽府使。洪雨輔爲通津府使。李徽遠爲宣川府使。宋載德爲南原府使。權彝性爲富平府使。申思顯爲全州判官。李尙佐爲古阜郡守。李潤明爲咸昌縣監。李世聞爲稷山縣監。金履禧爲扶安縣監。沈鏶爲固城縣令。金景澤爲麻田郡守。尹昌柱爲永同縣監。南溟學爲文義縣監。李世澤爲寧越府使。柳★(火+憲)爲洪州牧使。李恒林爲海南縣監。金㷞爲寧遠郡守。李周憲爲南部都事。初仕也。洪成浩爲鎭岑縣監。李運祥爲大興郡守。韓灌爲東部都事。初仕也。尹得養爲漢城左尹。李在協爲同義禁。林蓍喆爲副應敎。閔養燮爲修撰。李夔爲持平。宋煥箕爲假監役。初仕也。洪樂性爲兼知春秋。宋鍈爲襄陽府使。成正鎭爲正言。金和中爲陽德縣監。金履運爲童蒙敎官。初仕也。沈煥之爲副修撰。南羲老爲 昭寧園守奉官。朴宗榦爲 順康園守奉官。柳詢爲 敬陵參奉。李敬身爲 顯陵參奉。崔璹爲假引儀。朴聞遠爲 淑陵參奉。林氣浩爲假監役。金鎜爲 康陵參奉。金履仁爲 延福殿參奉。李載運爲典獄參奉。宋時淵爲 健元陵參奉。羲老以下竝初仕也○兵批以金㷞爲訓鍊副正。新通也。李邦鵬爲黃海水使。李廣運爲羅州營將。李延弼爲南虞候。具八柱爲京畿中軍。金光運爲順天營將。李潤彬爲咸鏡中軍。廣運以下新資也。吳載熙爲永宗僉使。朴順陽尹壽民趙鎭祿朴載熙朴瀅具守諒兪碩柱爲武兼。鄭駿采金命峻沈默之李恒遠洪致範張鉉佐爲宣傳官。金景訥洪達命爲守門將。鄭選爲部將。順陽以下竝初仕也。
정조 0년 · 목
敎曰。盧孝溫之供如此。此豈一衍德所可干預者。供辭亦甚儱侗。別無更問於此輩。罪人權鉀尹鳳烈趙衍一趙衍德盧孝溫拜特爲放送。推鞫姑罷。
정조 0년 · 강
御金商門。行親鞫。仍召見伴送使具允鈺。大司成李秉鼎。領敦寧金陽澤。左議政金尙喆。右議政鄭存謙。判義禁蔡濟恭。同義禁鄭昌順李漢膺魚錫定。大司憲尹得養。掌令李枰尹在醇。司諫金東淵。正言尹得孚。問事郞廳李秉模李敬養沈有鎭李在學朴天衡李儒慶沈念祖朴祐源。文書都事鄭來鼎姜載潤。刑房都事洪彥燮李運祥。
정조 0년 · 목
具布裹翼善冠白布袍。乘輿出興泰門。○敎曰。士氣雖不可不扶。朝綱亦不可不顧。故有齋任停擧之命矣。聞知申所奏。必是泮隸從中作挐之致。決非儒生之事云。予則曰此則然矣。以昨日所懷觀之。所謂齋任實是有辱靑衿。然知申匡救之奏。不可不從。特寢齋任停擧之命。不可以此不尋命牌去處。政院命牌。泮隸其可掩寘乎。其令大司成刻期得納。有下詢事。大司成入侍。○詣金商門內陞座。予曰。罪人洪啓學上之。罪人納供。予曰。罪人之招。與書吏所供。少無差錯。特爲白放。予曰。洪啓學旣已白放。禁府都事望勿施。予曰。養厚上之。命書問目訖讀諭。予曰。罪人何敢言暴白二字乎。依法勸杖。直捧遲晚。濟恭曰。罪人之意。惟以杖斃爲期。遲晚難捧矣。予曰。罪人之招。無非妖惡矣。連爲勸杖。濟恭曰。罪人含口結舌。不出一言矣。予曰。準刑二次。予曰。此罪人不可使之杖斃。如不遲晚。姑爲下幕。存謙曰。罪人似欲遲晚。而猶不遲晚。其意必欲免大逆不道之律矣。予曰。厚謙旣不用大逆之律。則此罪人將用同情之律矣。○予曰。伴送使入侍。允鈺進前。予曰。敕行無弊而去耶。允鈺曰。副敕之貪心。愈往愈甚。上敕亦效副敕。徵索頗多。而沿路接待。皆稱渠意。故渡江時。停馬而語曰。國王盛德。不勝感謝云云。而渠輩盛稱我國之有紀律。是甚幸矣。○予曰。罪人勸杖。尙喆曰。罪人養厚。自湖南荐棘巨濟時。苟有嚴畏國法之心。敢有通信之人。而營邑饋問之狀。已發於諸囚之供。事之無嚴。莫此爲甚。其中慶尙前監司金載順。方在罪謫。今無可論。而時任守令。先罷後拿。前任守令。請拿問定罪。從之。○予曰。罪人下之。秉鼎進前。予曰。儒生事豈不怪駭乎。予以君師之責。不能導率。致此駭擧。其將自愧之不暇。何責於國子長乎。然而匿牌之擧。可謂前所未聞。何不推納乎。秉鼎曰。儒生事萬萬可駭。而院牌實無推尋之道。不勝惶悚矣。遂乘輿還內。
정조 0년 · 강
命親鞫姑罷。待明朝爲之。
정조 0년 · 목
敎曰。日氣如此。凍寒可悶。明日親鞫時。挾輦軍環衛軍兵禁軍。皆以佗軍兵磨鍊事分付。
정조 0년 · 강
命成均草記批旨改書。令本館知悉。
정조 0년 · 목
敎曰。昨夕自內下批。其後入侍。予聞知申所奏。規箴之言深矣。成均館草記批旨中。誣罔游辭良亦痛駭八字。卽以游辭務勝良可寒心改書。則至于今日。本館以初批答知之云。以此意令本館知悉。
정조 0년 · 목
敎曰。今日御次。不潔之物。恣意爲焉。若有嚴畏之心。焉敢若此。當該中官。令內府刊名。勿揀歲抄。
정조 0년 · 강
分遣承旨。詣 宗廟景慕宮永禧殿儲慶宮徽寧殿延福殿奉審。
정조 0년 · 목
正朝 祭在明日也。○ 敎曰。朝見報府。正朝 祭獻官差塡。或多不均。殊非向日筵敎於該堂之意矣。今又見來年春 享大祭報府。不特不均。亦是駭眼。始初春 享祭官差塡銓曹之臣。若念予重祀典之意。其所慢忽。豈至於此哉。欲知委折。爲先自政院。招致吏郞問啓。今夜雖是誓戒。報府修正後爲之事。卽爲分付。
정조 0년 · 목
具布裹翼善冠白布袍。乘輿出興泰門。詣崇政殿月臺。就版位親押訖。入齋殿。
정조 0년 · 강
推兵曹判書洪樂性。
정조 0년 · 목
敎曰。宿衛重地。不當若此。況經一都目。銓官何必辭遞。文具之事。予甚不取。兵曹判書洪樂性推考。更爲牌招。
정조 0년 · 목
中部元戶三千八百六十四戶。人口男女竝二萬四千一百二十七口。男一萬一千九百三十八口。女一萬二千一百八十九口。東部元戶六千八百二十九戶。人口男女竝二萬六千二百三十二口。男一萬三千二百一口。女一萬三千三十一口。西部元戶一萬三千五百九十九戶。人口男女竝七萬三千一百四十口。男三萬三千八百二十六口。女三萬九千三百十四口。南部元戶八千九百十五戶。人口男女竝五萬二千五百六十六口。男二萬四千一百五十三口。女二萬八千四百十三口。北部元戶五千三百二十四戶。人口男女竝二萬四千二百三十五口。男一萬一千八百四十二口。女一萬二千三百九十三口。五部都元戶三萬八千五百三十一戶。人口男女竝二十萬三百口。男九萬四千九百六十口。女十萬五千三百四十口。
정조 0년 · 강
以蔡弘履爲鳳山郡守。黃榦爲長興府使。兪恒柱爲靈巖郡守。金愚爲蔚山府使。朴基正爲龍宮縣監。金命埏爲泗川縣監。鄭致儉爲晉州牧使。尹得霖爲忠州牧使。吳載基爲昌原府使。柳孝源爲慈山府使。白鳳鱗爲寶城郡守。李徽之爲都摠管。竝口傳也。
정조 0년 · 목
敎曰。守令有闕。口傳差出。又敎曰新除授守令。今日謝恩。與未下直守令。皆令辭朝。
정조 0년 · 강
以柳炯爲承旨。前望也。
정조 0년 · 강
御金商門行親鞫。仍召見藥房提調徐命善。捕將張志恒李敬懋及新除守令蔡弘履等。
정조 0년 · 목
具布裏翼善冠白布袍。乘輿出興泰門。詣金商門內陞座。○志恒敬懋進前。予曰。饋遺守令之誰某。問于捕廳罪人。卽爲知入。予曰。養厚上之。仍命問郞。書問目讀諭。予曰。依法勸杖。直捧遲晚。左議政金尙喆曰。罪人與厚鱗符同之說則遲晚。而問其所以然。則輒爲變辭矣。予曰。罪人情節。別無更問者。直捧遲晚。志恒敬懋進前曰。罪人供辭捧來矣。予曰。國有紀綱。則養厚之罪犯何如。而守令之往見與餽遺。豈如是狼藉乎。判義禁蔡濟恭曰。羅州之先通都事下來。尤極非矣。予曰然矣。○ 敎曰。羅州牧使之屢次饋遺。雖不足責。而專人來報都事下來。又復饋遺。知有一分國法。焉敢放恣無忌至於此甚乎。當重繩。令該府嚴問口招。○予曰。傳命問郞。一竝推考。罪人遲晚。卽爲捧之。予曰。金履正鄭志儉。問郞差下。尙喆曰。罪人以聽政爲過云者。已是斷案。更無可問者矣。予曰然矣。予曰。罪人杖數幾何。魚錫定曰。朝者準次。今又十七度矣。予謂濟恭曰。罪人昏窒乎。使救療官視之。濟恭曰。問于救療官。則罪人用謀而然矣。○承旨金鍾秀曰。環圍衛將校中。御營廳將校不佩筒箇。事關紀律。當該大將。請從重推考。從之。仍敎曰。御營大將具善復。從重推考。命善進前。予曰。昨冬卿疏。能使凶徒破膽。而 宗社復安。殆勝於胡銓一疏。却萬士之功矣。挻身抗言。不顧死生之義。予尙欽歎。而今日卽卿昨年呈疏之日也。偶當此日。追思昨冬。予懷難抑。命善曰。昨冬事。實賴皇天之眷佑 宗祊。而臣亦保有今日。顧臣何有哉。予曰。下直守令入侍。謂弘履曰。出自近密。勿奏七事。而孔道之治。著意爲之。謂孝源曰。誠心爲治。無負特簡之意。謂致儉曰。已自桂房坊知之。勿奏七事。下去善爲。予曰。罪人準次後姑爲下幕。予曰。趙★(山+完)上之。命書問目讀諭。罪人納供。敎曰。罪人趙★(山+完)。便一泰淵也。與厚麟等諸賊。居常切親。貌類吾子之說。發於和緩之言。東宮不必干涉外事。統帥不安莅任之說。出於麟漢之口。苟非切親。言之無倫。豈至於此哉。★(山+完)亦承望指意。凡厥諸賊之頤指氣使。★(山+完)必極意承奉。狐媚蝨附。此則於渠猶是常事。不足深責。而渠無所言。不安之說。何爲而發。渠果無情。緩獄之事。豈自手招。附麗符同之端。雖甚狼藉。逆窟旣露之後。姑未明執其綢繆之跡。則自不免爲漏網之魚。而倖逭至今矣。近始以餽遺養厚之事。逮究於今番之獄。所謂乾道昭昭者。豈其非耶。以故。罪饋問養厚之守令。而問於海南時者。竝在勿問之中。獨彼趙★(山+完)有此究問者。不是斑駁。卽始漏而竟露故也。不特此也。渠雖無狀。身爲將兵之閫帥。不畏朝綱。潛通妖賊。放恣無忌。以至於此此。又渠難免邦刑之一端也。若此不已。古之思晟。不獨無臣分於戊申也。尤豈非凜然而寒心處也。然雖懾於始初之威喝。至於昨冬逆謀。不可謂之同情。亦與干連本獄之事有異。不必曠日盤問。特從惟輕之典。罪人趙★(山+完)。刑推一次後邊遠定配。旣示可生之路。則似此嚴沍。當念欽恤之政。刑推時訊杖。勿用鞫獄之杖。代以法杖。予曰。傳敎讀諭罪人後杖之。予曰。齋戒日亦有親鞫之例乎。僉曰然矣。予曰。然則明日當又殿座。養厚下府。趙★(山+完)發配。遂乘輿還內。
정조 0년 · 목
敎曰。親鞫姑罷。待明日爲之。禁軍挾輦軍環衛軍兵。皆依今日例。
정조 0년 · 강
配趙★(山+完)于昌城府。
정조 0년 · 목
義禁府啓言。罪人趙★(山+完)昌城府邊遠定配。請押送。允之。
정조 0년 · 강
命寶城郡守朱重純等拿來。
정조 0년 · 목
義禁府啓言。寶城郡守朱重純。晉州牧使兪彥鉉。昌原府使李周爀。巨濟前府使尹衡烈。密陽前府使鄭存中。慈山府使具明遠等拿問定罪事。傳旨啓下矣。尹衡烈旣因佗罪。發遣羅將。未及拿來。拿囚後添問目取招。朱重純李周爀鄭存中具明遠等俱在任所。兪彥鉉下去鐵原地云。依例請拿來。又啓言。羅州前牧使李明中。以鳳山郡守時在任所。請卽爲拿來。又啓言。泗川縣監權宜中。靈巖郡守尹坊。長興府使朴載淵。河東前府使金㲄。樂安前郡守林世載。昆陽前郡守黃檄。固城前縣令李禹鉉。玄風前縣監李顯發拿問定罪事。傳旨啓下矣。林世載黃檄等拿囚。而權宜中尹坊朴載淵金㲄等俱在任所。李禹鉉時在溫陽地。李顯發時在丹陽地云。請依例拿來。竝允之。
정조 0년 · 목
具布裏翼善冠白布袍。乘輿出興泰門。詣金商門內陞座。○予曰。養厚何時物故乎。判義禁蔡濟恭曰。昨夜五更物故矣。予曰。趙德成上之。命問郞書問目。濟恭曰同義禁魚錫定。與罪人爲親査。故來詣闕外。不得入參云矣。○ 敎曰。同義禁魚錫定許遞。其代口傳差出。待下批牌招察任。○予曰。養厚推案。有趙德成之說乎。濟恭曰。無之矣。命問郞取招。罪人不服。予曰。此罪人旣無所關於獄情。其爲人亦不足深責。故今欲酌處。予詢大臣。左議政金尙喆。右議政鄭存謙曰。臣等亦無異見。酌處之敎誠好矣。○ 敎曰。罪人趙德成。雖以本事之干連。不可不一問。而渠之直招有無。元不關於獄情。如趙德成者。眞所謂不足數。何必深問。亦何必竄配。參酌放送。依前施以門黜之典。仍命罪人出送。遂乘輿還內。
정조 0년 · 강
以李★(土+甲)爲同義禁。口傳也。
정조 0년 · 목
敎曰。捕廳時囚中養厚干連罪人。移送秋曹。
정조 0년 · 강
命事變假注書李殷模陞六。
정조 0년 · 목
敎曰。觀此敕使日記。近來記注之詳備。未易如此。不可無激勸之道。事變假注書李殷模。特爲陞六。付於後日政。
정조 0년 · 강
配李光益等于龍川等邑。
정조 0년 · 목
刑曹啓言。捕廳罪人移送秋曹。而卽爲決放事下敎矣。取考文案。則罪人李光益尹心洪黃仁琰等。養厚荐棘之後。恣意往來。李昌得金福老味等。隨往養厚。始終同處。李錫老柳錫基等。養厚荐棘後。肆然往復書札。私奴命先。養厚發捕命下之後。受罪人家書。捧雇價先往通奇等罪狀。而李光益尹心洪黃仁琰李昌得金福老味等各杖一百流三千里照律。李光益龍川府。尹心洪鐵山府。黃仁琰昌原府。李昌得順天府。金福老味光陽縣。李錫老柳錫基私奴命先等。各杖一百徒三年照律。李錫老長連縣。柳錫基豐川府。私奴命先海美縣竝定配所。決杖後卽爲押送。敎以。李錫老柳錫基之書札。別無緊關。決杖放送。李昌得金福老味旣是常漢。則徒年磨鍊。
정조 0년 · 강
行藥房入診于尊賢閣。副提調洪國榮。
정조 0년 · 목
醫官吳道炯等診候訖。奏曰。左右三部調均而數體。比前稍勝矣。予曰。左頰牽痛何症。道炯等曰。此是風氣所觸之症候也。蘇橘茶。加升麻進御似好矣。
정조 0년 · 강
命時囚李義鳳議處。
정조 0년 · 목
義禁府啓言。時囚副司果李義鳳。塡差於 孝明殿朔祭執禮。而旣見差帖。旋稱在外罪。請議處。允之。
정조 0년 · 강
配李昌得于豐川府。金福老味于松禾縣。
정조 0년 · 목
刑曹啓言。罪人李錫老柳錫基旣已決杖放送。李昌得金福老味各杖一百徒三年。更爲照律。李昌得豐川府。金福老味松禾縣定配所。竝卽發配。
정조 0년 · 강
命內下册子三明日繕寫以入
정조 0년 · 목
敎曰。纂輯堂郞中左承旨金鍾秀。校理李秉模。別省記入直。內下册子。趁三明日開局前。繕寫以入。
정조 0년 · 강
命各司貶坐。勿拘齋日。趁卽擧行。
정조 0년 · 강
放李義鳳李翼彬。
정조 0년 · 목
義禁府啓言。時囚李義鳳。雖由於尋醫之行。未免規避之跡。請以此照律。敎以分揀放送。○刑曹以罪人李翼彬更招啓。敎以分揀放送。
정조 0년 · 강
命泮隸從重科罪。
정조 0년 · 목
敎曰。命牌之尙不得納。事係變怪。泮隸嚴處。烏可已也。而日寒若此。宜有顧念之道。且聞儒生皆以不見爲言。此則當信多士之言。泮隸放送。令大司成從重科罪後。草記以聞。
정조 0년 · 목
宗廟社稷永禧殿徽寧殿延福殿景慕宮臘 享。在再明也。○ 敎曰。 廟社殿宮臘 享大祭獻官諸執事。發遣吏郞淸齋與否。摘奸以來。祭物另加精備之意。各處典祀官。發牌預爲申明分付。
정조 0년 · 강
嚴飭闕內門禁。
정조 0년 · 목
敎曰。自上必皆替勞有司之事。然後紀綱可振乎。然則設寘百司。將焉用哉。至於闕內門禁。特是小事。而飭敎差久。亂雜如前。所謂信符漢符之制。又復蕩然。從今以後。或間十日。或間五日。特敎申飭。然後門禁少嚴乎。果爾則予亦不已勞乎。兵曹之事。極爲駭然。此非特入直堂郞之過。判堂亦難免不能董飭之責矣。該曹堂郞。事當嚴勘。而罷職削職。徒近文具。爲先以此嚴飭騎省。知所懲畏。又敎曰。旣不處分。宜責來效。兵曹堂郞緊任外切勿移拜事。分付政曹。辭單由單。一體嚴飭。
정조 0년 · 강
遣承旨。詣各營勞問軍兵。
정조 0년 · 목
敎曰。日寒若此。該房承旨馳詣各營。勞問軍兵。戎器一體點考以來。宿衛軍兵之番所空石。從厚題給。鄕軍襦衣亦爲摘奸。
정조 0년 · 목
以吳載純爲大司憲。李瀰爲吏曹參判。李秉模爲吏曹佐郞。吳載純爲同經筵。宋約欽爲南部都事。初仕也。接慰官單朴天衡。以李潤成爲都摠管。
정조 0년 · 강
遣承旨。詣 宗廟社稷永禧殿徽寧殿延福殿景慕宮。奉審摘奸。
정조 0년 · 강
遣承旨。明朝詣 元陵奉審。
정조 0년 · 강
召見下直守令于尊賢閣。靈巖郡守兪恒柱。蔚山府使金愚。龍宮縣監朴基正。
정조 0년 · 목
予謂恒柱曰。守令之職。責任不輕。撫摩顚連。安集流離。俾盡受牧之道。毋負分憂之意可也。出自侍從之故。特除七事之奏矣。謂愚曰。蔚山旣非小邑。而且當積弊之餘。盡心爲政可也。謂基正曰。將以何術治民乎。基正曰。臣才識魯莾。報效無計。而惟以恪勤奉職爲期耳。
정조 0년 · 목
敎曰。承文院褒貶設寘之法意。可見尊周之義。方今神州陸沈。春秋雖曰無地可讀。竝與流來之古規而閣而不行。則是豈愛其禮之意哉。雖以無領相不得設行云。而佗司旣有可照之例。則大臣或不察此例乎。今年秋冬等。雖已後時。自明年。依例設行
정조 0년 · 강
命漂人還歸時。撰出咨文。轉送北京。
정조 0년 · 목
備邊司啓言。卽見全羅監司李普行狀啓。則以爲。京譯官下來靈光荏子島。漂到商船大國人八十七名。詳細問情。則其中十八名。願從水路。待二月風暖。卽欲還歸爲言。其餘六十九人。不願水路。已爲下陸云矣。船中什物與鐵錨。雖已備給。從水路者。候風間供饋等節。益加申飭。越海時糧米鹽醬魚藿等物。從優計給。從旱路者。定差員次次押領上送。自京城轉送灣府。入送鳳城之地。而令槐院撰出咨文。定咨官領送。從水路者待其發船。亦令撰出咨文。定禁軍給馬下送灣府。傳給鳳城將處。請以爲轉送北京之地。允之。敎以。沿路看護等節。另加嚴飭。入京留館舍時。無賴輩之紛挐。爲弊滋甚。今番則自備局預爲知悉。俾無如前之弊。
정조 0년 · 강
命明日應講人員。以戎服待令。
정조 0년 · 목
敎曰。明日應講人員。皆以戎服待令。大將亞將。以時服爲之事分付。
정조 0년 · 강
命吏郞李秉模。監役纂輯廳。
정조 0년 · 목
政院啓言。吏曹正郞李秉模旣在闕中。不爲肅謝。直爲出去。請推考警責。允之。仍敎以。申飭使之入來。監役於纂輯廳。
정조 0년 · 강
緘推淳昌郡守趙榮克。茂朱府使金純澤。
정조 0년 · 목
義禁府啓言。全羅監司李普行狀啓內。淳昌郡軍器庫失火。燒燼火藥弓箭。郡守趙榮克請罪。取考律文則倉庫及軍器失火守令。公罪收贖矣。敎以。聞本府言。公罪則只是收贖。而初無遞改之事云。此則拿來之際。徒貽民弊。淳昌郡守趙榮克。爲先緘辭。從重推考。茂朱府使金純澤。事件旣同。準此例。
정조 0년 · 강
命內人宦侍嚴刑究問。
정조 0년 · 목
敎曰。宮禁之紀綱。掃地者久矣。以宮人而交通外人。交奸宦侍。自有其律。在昔 明陵朝。宮人犯此罪。登時正法。此後宮中之人。皆畏法禁矣。挽近以來。宮人宦侍。雖知自中有此等負犯。一味掩寘。或有解娩於闕中者。或以長番中官。肆然行奸於寢室咫尺之地。而俱免邦刑之故。到今便作例事。事之駭痛。莫甚於此。近聞夏間有中官潛通所謂房子內人者。非止一二云。所謂房子。雖與宮人差有間焉。其爲紀綱之寒心。無可論。旣已現發之後。當如律處勘。所謂房子。卽 慈殿所屬也。所謂中官。亦是小宦云。問名內侍府。其令刑曹潛奸委折。各人等處。嚴刑究問。以此欲爲下敎矣。判堂尙在貶坐。日勢已晚。勿爲入侍。以此傳敎施行事。亦爲分付。
정조 0년 · 강
命尹衡烈供辭勿施。
정조 0년 · 목
義禁府啓言。巨濟府使尹衡烈身爲守土之官。當養賊荐棘之後。朝紙之絡繹。書札之往來之罪。請刑推。敎以。原供辭萬萬無嚴。此供辭勿施。
정조 1년 · 강
召見承旨洪國榮于尊賢閣。
정조 1년 · 목
予曰。備堂中未及還差者幾人乎。知入。國榮書進予曰。朝講兼行次對。
정조 1년 · 강
戶曹判書鄭弘淳陳疏辭職。賜批。
정조 1년 · 목
批以。古有十年判度支者。卿其勿辭。調理行公。
정조 1년 · 강
正言鄭志儉疏論銓官。賜批。
정조 1년 · 목
疏略曰。惟我殿下嗣服以來。政必率舊。志在振綱。庶幾丕變風習。而銓選之地。公道不張。言議之場。勁舌無聞。苟求其本。則殿何之求治雖勤。而立志來固。文具之弊。猶不盡去。故所以有願治之意。而無致治之休也。國家用人。最關都政。春曹郞署。宜加愼擇。而芸閣出身。遽排首擬。百里分憂。爲任不輕。而北關寒品。濫叨湖顯。西銓初仕之不擇。已是聖鑑之所悉。而久勤折衝。降補權管。閒散游手。直除僉使。武士失望。物情未允。臣謂此等之類。一幷査汰。銓官幷施重推。糾檢政注。大臣之職責。尙無一言。臣竊惜之。批以疏中規箴。當留意。銓官事不過相規。刊汰事意在激揚。竝依施。
정조 1년 · 강
行朝講及次對于興政堂。仍召見下直守令梱帥邊將。領經筵鄭存謙。特進官鄭尙淳李在簡。同經廷李瀰。承旨洪國榮。玉堂李獻慶李儒慶。大司諫尹弘烈。假注書金勉柱。
정조 1년 · 목
講春秋。○予曰。爲臣當忠。爲子當孝。卽是吾人分內事。則初非賞典之可受者。朝廷所以獎褒者。特出於激勸之意也。又曰。各道抄啓。何以則可以精揀無混雜之患乎。禮曹判書蔡濟恭曰。諸道狀啓畢來後。會于政府。考出復戶旌表等各秩。以爲區別好矣。左議政金尙喆曰。設法必嚴重簡精然後。可有激勸之實效。予曰。卿言是矣。尙喆曰。二品正卿。近甚苟艱。大司成洪樂純。當任國事。合有陞資之道矣。右議政鄭存謙曰。其文學識量。期以遠大。允合陞資矣。從之。仍敎曰。陞擢雖不可以久次論之。亦有備堂之今方入來者。此亦可合於正卿矣。存謙曰。左尹尹得養最是久次。而屢經銓任。亦合陞資矣。從之。尙喆又曰。江華留守金鍾秀。有望九老母。未及將性。有如此情理者。一經筵稟。從使往來云。若離官次。只報廟堂無妨故。敢達矣。從之。仍命仍佩往來。存謙曰。備堂金華鎭。向事之脫空。通朝之所知。而隔年引入。請申飭行公。予曰。予欲下敎而未果。推考申飭行公也。守令閫帥邊將入侍。黃海水使誰也。命善曰。李邦鵬之弟也。予曰。兄弟皆爲閫任。可謂壯矣。仍下詢履歷。邦鵬次第仰對。兼陳曾任鳳山時下考冤遞之狀。敎曰。李邦鵬之爲。人甚不似。改差也。予曰。今春 陵行。不可不爲之。當以何間定行乎。尙喆曰。二月望念間好矣。予曰。不妨於農時乎。尙喆曰。似不至妨農矣。
정조 1년 · 강
命山林讀書之士採訪登聞。
정조 1년 · 목
敎曰。朝廷之彥。未必皆賢。草野之人。未必皆愚。版築釣潢之賢。固未可易論。而孔子曰。十室之邑。必有忠信之士。我國地方雖編小。千里封疆。旣非十室之比。則亦豈無山林之間讀書之士。蘊櫝而待儥者乎。諸道道薦之制。卽周官鄕擧里選之意。法非不美。而挽近以來。便歸於虛套。間或有之。亦不過隨其地閥而薦之。未聞以某人之有某行。某人之有某才。守令擧之方伯。方伯進之朝廷者。此無他。狃於色目。拘於習俗而然也。此豈所望於周爰之臣者哉。日前相臣雖有筵奏。若不誠心求之。安知無復循前習之歎乎。以此意令備局分付諸道道臣守令。另加採訪。隨卽啓聞。諸道之中。嶺南卽士大夫之府庫。況是鄒魯之鄕。想有絃誦之君子。尤加着意採訪。隨聞見登聞事。一體分付。
정조 1년 · 강
命諸道孝行節義。擧實登聞。
정조 1년 · 목
敎曰。敦風勵俗。人主之令典。雖以我朝言之。每於歲首。京外必擧孝行節義之卓異者。聞于朝廷。當初設始之法意。可以見 列聖朝作成之聖意也。近年以來。其所登聞者。便作政府之休紙。未聞擧以獎之。此固由於名實或混之致。而其視愛禮之義。果如何哉。其令禮曹之臣。就議政府。撮其最者。區別啓聞。以爲激勵之地。從今更令申飭諸道。擧之以實。俾無如前事。亦爲分付。
정조 1년 · 강
命三司之論人。逞憾嚴禁。
정조 1년 · 목
參贊官洪國榮啓言。近日以來。言路太塞。此固三司之臣含默之過也。臣則以爲。上心似有惡聞之致。故朝廷之間。必有膜子而然也。殿下登極以後。何嘗有進一言者乎。初年如此。中年可知。晩年尤可知也。儒臣開言路之請。非不好矣。職在三司。有若傍觀之泛然說去者。亦爲慨然之一端。而未論人陰事。逞其私憾。已非忠厚之風。公正之論。似此等事。固爲嚴禁。敎以所奏甚好。出擧條也。
정조 1년 · 강
左議政金尙喆陳勉賜批。
정조 1년 · 목
尙喆啓言。殿下自在春宮。一心典學。造詣高明。臨筵講論之際。易有低視群下之病。而不自滿假。大禹之至德。望道未見。文王之極工。莫曰聖學之已高。益懋緝熙之工。臣於向者。以仁明武三字。有所奉獻。竊瞷聖上臨御以後。治法政謨。不出此三字。一此不懈。何患不治。而雖以忠質文言之。尙有流弊之相乘。必於過不及之間。蓋軫折衷之道焉。至於開言路一事。儒臣及參贊臣所奏。可謂切中時病。抑或聖上。有未能導之使言而然耶。臣之事君。如子事父。固當以順適親心爲事。而若曰事親之道。當如是而已。則其能爲諍子之責乎。責勵規勉。上下交修。各盡其道。深留聖意。批以所奏切悉。與參贊官所達。幷出擧條也。
정조 1년 · 강
命洪樂純尹得養陞資。
정조 1년 · 강
右議政鄭存謙陳勉賜批。
정조 1년 · 목
存謙啓言。今方以言乎時則孟春也。以言乎年則元年也。大舜精一之工。達四之治。庶幾復見於今日。而若欲終始典學。嘉言罔伏。則又有本領工夫然後。方可以次第行之。臣曾以立志有所仰達。而今當景命維新之會。爲天地立心。爲生民立道。爲萬世開太平。以此卓然立志。表準於上。臣所望也。批以當體念矣。
정조 1년 · 강
飭各邑還穀發賣移錄之弊。
정조 1년 · 목
校理李獻慶啓言。春耕補不足之道。專在還穀。而各邑還穀。多寡不均。有裕之邑。則民不願受。不足之邑。則無以遍及。令道臣酌量多寡。從便移劃。則必有均惠之效。且監司營耗作錢。發賣於穀貴之邑。移錄其數於穀賤之邑。故沿海還穀。或至空虛。山郡則或至過多。此爲病民之巨弊。飭使各該邑作錢毋得移錄。則似無多寡不均之患。另加申飭於道臣守令似好矣。敎以所奏甚是。以此申飭諸道。
정조 1년 · 강
命增廣京外考官擇差。
정조 1년 · 목
修撰李儒慶啓言。正士習專在選擧。而近來躁競成風。實由於考官之不擇人也。今番增廣。毋論京外。必以公平有藻鑑者。請另擇差遣事申飭。敎曰。所奏誠是。以此申飭銓曹。
정조 1년 · 강
大司諫尹弘烈。以四條陳勉賜批。
정조 1년 · 목
弘烈啓言。臣有區區所懷。以四條仰達矣。曰懋聖學。三聖相傳之訣。欽明濬哲。聲敎訖四。代天理物。修紀治人。推此做去。益加聖工於本源之地。曰勵聖志。施爲之間。推恕之量太勝。以至凶徒醜類。亦多屈法斟酌。伏願臨事必果。以絕其僥倖。曰振紀綱。振紀綱之道。必也好惡得正。動循天理。俾一國臣庶。尊而畏。信而不疑然後。上下有序。勸懲有效。綱擧目張。不期振而自振。曰嚴懲討。今之亂逆。自生民以來所未有之變也。典刑雖已略施。王章終未夬行。窩窟雖已觀破。本根尙未盡蕩。伏願亟降明命。殄之無遺。永除國家無窮之憂。批以上三件當留意。下一件。予意亦有所在矣。
정조 1년 · 강
命大嬪房墓所祭物進排。依他宮墓例擧行。
정조 1년 · 목
左議政金尙喆啓言。大嬪房墓所祭物熟設時。人馬未及稟定矣。本宮擧行時。以奴子使役。而司僕寺馬載送矣。宮旣革罷。該寺擧行。似當依宮墓例。以驛馬衛軍擧行故敢達矣。從之。
정조 1년 · 강
命開市回咨撰出。轉送北京。